[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Pooled koolito\u0308o\u0308tajad ei usu, et saavad kiusamist ennetada"}, {"text_idx": "#000006", "text": "Ligi viiendik o\u0303pilastest kogeb kooliajal kiusamist. Kuigi Eestis on lai valik ennetusprogramme, siis nende rakendamine ei ole alati ja\u0308rjepidev ja seisab paljudes koolides u\u0308ksikute to\u0308o\u0308tajate o\u0303lul, selgus uuringust."}, {"text_idx": "#000007", "text": "Mo\u0303ttekoda Praxis haridusanalu\u0308u\u0308tik Elisabeth Kendrali ra\u0308a\u0308kis, et kuigi Eesti o\u0303pilased sooritavad edukalt PISA-teste, siis ei ole sellest palju kasu, kui needsamad noored on o\u0303nnetud ja oma muredega u\u0308ksi. Kendrali so\u0303nul on kiusamine Eestis ja\u0308tkuvalt suur probleem ja oma kooliajal kogeb seda ligi viiendik o\u0303pilastest. Selles kurvas statistikas paistavad Eesti, La\u0308ti ja Leedu silma just selle poolest, et kiusamist esineb Balti riikides rohkem kui mujal Euroopas."}, {"text_idx": "#000008", "text": "Kuigi noori kiusatakse Eestis palju, on ka mitmeid kiusuennetusprogramme. Paljud neist on to\u0303enduspo\u0303hised. Mo\u0303ttekoda Praxis uuris kuivo\u0303rd taolised programmid u\u0308ldse aitavad Eestis kiusamist va\u0308hendada. Uuringus vaadeldi, milliseid programme koolides kasutatakse ja kuidas neid rakendatakse. Kui aga koolis ei tegeleta kiusuennetusega, siis mis po\u0303hjustel. \"Kui teame vastust neile ku\u0308simustele, siis saame tulevikus toetada koole paremini kiusuennetuses,\" so\u0303nas Kendrali."}, {"text_idx": "#000010", "text": "Paljudes koolides seisab programmi la\u0308biviimine u\u0308ksikute koolito\u0308o\u0308tajate o\u0303lul. \"Kui u\u0308ks-kaks o\u0303petajat vo\u0303i tugispetsialisti tegelevad ennetustegevustega, siis tegelikult on juba ha\u0308sti. See ta\u0308hendab ku\u0308mneid vo\u0303i isegi sadu o\u0303pilasi, kes saavad osa neist tegevustest. Ku\u0308ll aga ei taga see, et need tegevused soiku ei ja\u0308a\u0308ks. Veel parem oleks, kui la\u0308henemine kiusuennetusele koolides oleks koos kooliperega la\u0308bi mo\u0303eldud,\" so\u0303nas Kendrali."}, {"text_idx": "#000011", "text": "Murekohana tuli uuringust va\u0308lja, et koolipersonal on tihtilugu u\u0308lekoormatud. Kui keegi isegi kiusuennetusprogramme eest veab, vo\u0303ivad nad tunda end sellega u\u0308ksi. \"Tuli va\u0308lja ka juhtumeid, kus mo\u0303ned koolito\u0308o\u0308tajad avastavad kooli kodulehelt, et samas koolis peaks olema veel inimesi, kes programmiga tegelevad,\" so\u0303nas Kendrali. See na\u0308itab, et su\u0308steemset ja eesma\u0308rgistatud la\u0308henemist on kiusuennetusele va\u0308he. Nii vo\u0303ib kergesti juhtuda, et peale tulevad uued programmid. O\u0303petajad aga vo\u0303ib-olla tahaksid mo\u0303ne kindla programmiga ja\u0308tkata."}, {"text_idx": "#000012", "text": "\"Tuli va\u0308lja ka juhtumeid, kus mo\u0303ned koolito\u0308o\u0308tajad avastavad kooli kodulehelt, et samas koolis peaks olema veel inimesi, kes programmiga tegelevad,\" so\u0303nas Kendrali.\""}, {"text_idx": "#000013", "text": "Uuringust selgus, et umbes pooled koolito\u0308o\u0308tajatest ei usu u\u0308ldse, et nad saavad kiusamist takistada. \"Just eakamad o\u0303petajad on need, kes sellesse va\u0308hem usuvad,\" so\u0303nas Kendrali. Peale selle tajuvad mo\u0303ned koolito\u0308o\u0308tajad kiusamist paratamatuna. Tihtipeale on kiusamine varjatud ja liikunud ja\u0308rjest enam ku\u0308berruumi, kust o\u0303pilased vo\u0303tavad selle endaga igale poole kaasa."}, {"text_idx": "#000014", "text": "\"See tundub o\u0303petajate jaoks vo\u0303imatu probleem, millega tegeleda, sest kiusamine ei ole enam ainult koolikiusamine, vaid toimub erinevates keskkondades,\" u\u0308tles Kendrali. Ta on siiski veendunud, et kuigi kiusamist vo\u0303ib toimuda igal pool, siis kiusuennetuse koht on koolides ja ainetundides, sest koolikeskkonnas saab sellele ja\u0308lile saada."}, {"text_idx": "#000015", "text": "U\u0308ks kiusuennetusprogramm on na\u0308iteks Hooliv klass, mis on suunatud 6.\u20137. klasside o\u0303pilastele ja mille eesma\u0308rk on luua klassist hooliv meeskond. Programmi abil proovivad koolito\u0308o\u0308tajad kiusu ennetada ja juba olemasolevat kiusamist va\u0308hendada. Oluline on lisaks o\u0303petajate toetamine praktiliste meetoditega, kuidas klassikeskkonnas ka\u0308ituda, kui o\u0303hkkond klassis on kehv ja o\u0303pilasi kiusatakse. Programm pakub veel o\u0303petajatele tuge ning konkreetseid meetodeid kiusamisse sekkumiseks ja selle ennetamiseks. Programmi metoodiline alus on motiveeriv intervjueerimine."}, {"text_idx": "#000016", "text": "Haridus- ja noorteameti peaekspert Kristiina Valk ra\u0308a\u0308kis, kuidas o\u0303petajate tagasiside po\u0303hjal on programmi kasutades klassiruumis muutunud eelko\u0303ige see, et proovitakse ma\u0308rgata positiivseid muutusi. Hooliva klassi puhul ei seata fookusesse ainult seda noort, keda kiusatakse, vaid ka kiusajad. Kui kiusajate ka\u0308itumises esineb positiivseid muutusi, siis o\u0303petajad po\u0308o\u0308ravad sellele ta\u0308helepanu."}, {"text_idx": "#000017", "text": "\"O\u0303pilased, kes tavaliselt saavad pragada selle eest, et nad teisi kiusavad, saavad nu\u0308u\u0308d kiita, kui nende ka\u0308itumises on positiivseid muutusi. See to\u0303epoolest toob tulemusi ja va\u0308hendab klassis kiusamist,\" lausus Valk."}, {"text_idx": "#000018", "text": "Valk to\u0303i va\u0308lja, et oluline on ma\u0308rgata sedagi, kui o\u0303pilast verbaalselt vo\u0303i fu\u0308u\u0308siliselt ei kiusata, aga hoopis to\u0303rjutakse. \"Na\u0308iteks ei vo\u0303eta teda ma\u0308ngu vo\u0303i kaasata u\u0308hisu\u0308ritustele. See on va\u0308ga kurb kiusamise vorm,\" so\u0303nas ta."}, {"text_idx": "#000019", "text": "Kohtla-Ja\u0308rve kool osaleb teist aastat aga KiVa ehk kiusamisvastases programmis. Programmi koolipoolne koordinaator Ene Ma\u0308ndla u\u0308tles, et juba lu\u0308hikese ajaga on na\u0308ha ha\u0308id tulemusi. Programmis osalevad nad kooliga seeto\u0303ttu, et tagada lastele turvaline koolikeskkond."}, {"text_idx": "#000020", "text": "Ma\u0308ndla so\u0303nul ma\u0308rkasid koolito\u0308o\u0308tajad juba lu\u0308hikese ajaga, kuidas laste teadlikkus kiusamisest on kasvanud ja nad oskavad abi ku\u0308sida. Samuti ra\u0308a\u0308givad lapsed sagedamini koolipersonalile, kui midagi juhtus. Ma\u0308ndla so\u0303nul on see va\u0308ga suur samm ja Kohtla-Ja\u0308rve kool plaanib kindlasti programmis osalemist ja\u0308tkata."}, {"text_idx": "#000021", "text": "Valga Po\u0303hikool on samuti liitunud KiVa ehk kiusamisvastase programmiga. Eelmisel aastal pa\u0308lvis kool u\u0308htlasi tiitli aasta kiusuennetaja. Kooli KiVa meeskonna juht ja o\u0303pilasno\u0303ustaja Kristi Lee ra\u0308a\u0308kis, et iga kooli u\u0308lesanne on tagada o\u0303pilaste nii vaimne kui ka fu\u0308u\u0308siline turvalisus, seepa\u0308rast nende kool ka programmis osaleb."}, {"text_idx": "#000022", "text": "Lee so\u0303nul on viimaste aastatega koolis kiusamist ja\u0308a\u0308nud ma\u0308rgatavalt va\u0308hemaks. Kui varem oli Valga po\u0303hikoolis 29 kiusamisjuhtu aastas, siis nu\u0308u\u0308d on u\u0308heksa juhtu. Tegemist on juhtumitega, millest koolipere teavitatakse. Loomulikult on aga ja\u0308tkuvalt seiku, millega koolipersonal ei ole kursis. Neidki ja\u0308a\u0308b aastatega va\u0308hemaks. Kui kolm aastat tagasi ei ra\u0308a\u0308kinud 43 o\u0303pilast enda kiusamisest ehk kaks klassita\u0308it, siis nu\u0308u\u0308d on neid lapsi 24, kes pole oma muret jaganud."}, {"text_idx": "#000023", "text": "Iga aasta toimub KiVa koolidele o\u0303pilasku\u0308sitlus. U\u0308he ku\u0308simusena uuritakse, kas noort on kiusatud. Kui ta vastab jaatavalt, siis ja\u0308rgmisena ku\u0308sitakse, kas o\u0303pilane ra\u0308a\u0308kis sellest kellelegi ja kui, siis kellele. KiVa annab koolidele tagasisidet ja nii saavad koolid teada, kui palju vo\u0303ib nende koolis olla varjatud kiusamist. Seeto\u0303ttu teabki Valga Po\u0303hikool, et 24 o\u0303pilast ei ole kellelegi kiusamisest ra\u0308a\u0308kinud. Kokku o\u0303pib koolis 760 last."}, {"text_idx": "#000024", "text": "Ku\u0308simustik ei uuri, miks lapsed oma muret ei jaga. Kuna Lee to\u0308o\u0308tab o\u0303pilasno\u0303ustajana, siis vahel, kui noor tuleb tema jutule hoopis na\u0308iteks mure pa\u0308rast hinnete osas, siis hiljem kooruvad ka va\u0308lja kiusamisjuhtumid. Kui Lee ku\u0308sib, miks laps ei ole varem kellegagi oma muret jaganud, siis toob o\u0303pilane po\u0303hjuseks selle, et ta pu\u0308u\u0308ab ise hakkama saada ega taha olla koormaks."}, {"text_idx": "#000025", "text": "\"See on nii kurb, sest lapsed na\u0308evad, et emmed-issid teevad tohutult to\u0308o\u0308d ja on va\u0308sinud. Nad ei julge koormat veel lisada, sest na\u0308evad, et vanematel on niigi raske,\" so\u0303nas Lee.\""}, {"text_idx": "#000026", "text": "Lee so\u0303nul on oluline, et kui kedagi kiusatakse, siis sellest teavitatakse. KiVa koordinaatorid tuvastavad kolm tunnust: juhtunu oli pahatahtlik, korduv ja u\u0308ks osapool ei suutnud ennast kaitsta. \"Kui need kolm tingimust on ta\u0308idetud, siis KiVA kooli meeskond tuleb kokku. Jagame a\u0308ra, kes ra\u0308a\u0308gib kiusajaga, kes ohvriga. Suhtleme ka klassijuhatajaga, et leida kiusajale kaitsja,\" kirjeldas Lee."}, {"text_idx": "#000027", "text": "Praxise analu\u0308u\u0308sist ja\u0308reldus, et kiusamise va\u0308hendamiseks ei saa ennetusto\u0308o\u0308 so\u0303ltuda u\u0308ksikute to\u0308o\u0308tajate entusiasmist, vaid peab olema la\u0308bimo\u0303eldud ja ja\u0308rjepidev, et kogu koolis oleksid kiusuennetusest u\u0308hised arusaamad. Elisabeth Kendrali soovitab koolidel see u\u0308hiselt ette vo\u0303tta ja otsustada, milline programm konkreetsele koolile ko\u0303ige paremini sobida vo\u0303iks. \"Kuna kiusamine on va\u0308ga spetsiifiline agressiooni vorm, mida to\u0308o\u0308tajad peaksid oskama a\u0308ra tunda ja lahendada, siis sellest ei piisa, kui koolis lihtsalt va\u0308a\u0308rtustatakse hoolivust,\" to\u0303des analu\u0308u\u0308tik."}, {"text_idx": "#000028", "text": "Kiusuennetusele aitaks Kendrali so\u0303nul kaasa seegi, kui o\u0303petajatel oleks ruumi ja aega oma to\u0308o\u0308plaanis teemaga tegelemiseks. \"Klassijuhatajatund ei ole paljudes koolides u\u0308ldse enam iseenesestmo\u0303istetav. Seega on aja ja ruumi loomine ennetustegevuseks koolides oluline soovitus,\" so\u0303nas ta."}, {"text_idx": "#000029", "text": "Minutiloeng: kiusamine kui suureks kasvamise \"loomulik osa\""}, {"text_idx": "#000030", "text": "Uuring: Eesti laste heaolu mo\u0303jutab ko\u0303ige enam oskus olla endaga rahul"}, {"text_idx": "#000031", "text": "Lapsed usaldasid teadlastele, kuhu kaob nende kooliro\u0303o\u0303m"}, {"text_idx": "#000033", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000034", "text": "Rektor Asser: ma ei na\u0308e muud vo\u0303imalust riigi pu\u0308simaja\u0308a\u0308miseks peale hariduse"}, {"text_idx": "#000037", "text": "U\u0308he minuti loeng: kaasav haridus takerdub mu\u0308u\u0308tide taha"}, {"text_idx": "#000038", "text": "Graafikud: Eesti koolio\u0303pilaste arv kasvab ja\u0308tkuvalt"}, {"text_idx": "#000039", "text": "Tehisaru annab tudengitega vo\u0303rdva\u0308a\u0308rseid vastuseid"}, {"text_idx": "#000040", "text": "Professor: liiga suur koormus peletab alustavad o\u0303petajad ametist"}, {"text_idx": "#000041", "text": "Ko\u0303rged ootused panevad o\u0303petajad kolleegilt ku\u0308u\u0308narnukki otsima"}, {"text_idx": "#000042", "text": "O\u0303ppimine on to\u0303hus siis, kui see no\u0303uab pingutust"}, {"text_idx": "#000043", "text": "Suur u\u0308levaade: leia oma kool 2020. aasta riigieksamitulemuste seast"}, {"text_idx": "#000044", "text": "Teadlase koduvisiit: Grete Arro usub, et targad lapsed kasvavad hinneteta"}, {"text_idx": "#000050", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000053", "text": "Teadlane seletab, miks Eesti o\u0303pilastel silmad ei sa\u0308ra"}, {"text_idx": "#000054", "text": "Matemaatik: tunnis ette antud arvutusu\u0308lesannete lahendamine on ajaraisk"}, {"text_idx": "#000055", "text": "Loova o\u0303ppimise ekspert: lastele tuleb anda vo\u0303imalus vigu teha"}, {"text_idx": "#000056", "text": "Usklikkus ja intelligentsus \u2013 kas religioossus mo\u0303jutab matemaatikateadmisi?"}, {"text_idx": "#000058", "text": "Lasteaiao\u0303petajad peavad o\u0303petust lapsekeskseks, kuid uuring na\u0308itab muud"}, {"text_idx": "#000059", "text": "Berliini erakooli ime: kool ilma tunniplaani ja hinneteta laseb o\u0303pilastel teha eksami na\u0308iteks seiklusmatkana"}, {"text_idx": "#000060", "text": "Meediakasvatuse o\u0303ppejo\u0303ud: likvideerida tuleks vanemate liigoptimism, et nutivahend u\u0308ksi arendab"}, {"text_idx": "#000061", "text": "U\u0308he minuti loeng: Lapsed o\u0303pivad joonistama pealesurutud juhendamiseta ja piiramiseta"}, {"text_idx": "#000062", "text": "USA haridusekspert: Eesti o\u0303petajaskond tundub olevat haihtumise veerel"}]